MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 16930/17.03.2021

**RAPORT DE SPECIALITATE**

la proiectul de hotărâre pentru modificarea Hotărârii Consiliului Local nr. 27/28.01.2021 privind atestarea apartenenței la domeniul privat al municipiului a terenului situat în municipiul Satu Mare, str. Kogălniceanu nr.5

1. În conformitate cu prevederile art. 286 alin.(4) din OUG nr.57/2019 privind Codul Administrativ modificat și completat, coroborate cu prevederile art. 36 alin. (1) din Legea nr.18/1991, privind fondul funciar, republicată, cu modificările și completările ulterioare, terenurile aflate în proprietatea statului, situate în intravilanul localităților, aflate în administrarea primăriilor, trec ope legis în proprietatea publică a acestora.

2. Oportunitate: Terenul este situat în intravilanul municipiului Satu Mare, str. Kogălniceanu nr. 5, fiind identificat prin CF nr. 152946 Satu Mare (CF vechi 7007 N Satu Mare, nr. cadastral vechi 11121), nr. cadastral 152946 în suprafață de 1.689 mp, iar atestarea acestuia la domeniul privat al municipiului s-a realizat prin HCL nr.27/2021 cu scopul ducerii la indeplinire a investiției de dezvoltare urbanistică a municipiului aprobată prin HCL nr.145/27.08.2020 -Parcare etajată S+P+2, urmând ca ulterior printr-o nouă hotărâre să se relizeze trecerea în domeniul public, întrucât investiția care se realizează este de interes public deservind publicul larg, fapt pentru care în prezent este necesară atestarea acestui teren la domeniul public al municipiului așa cum se menționează în mod expres în cuprinsul art.36 alin.(1) din Legea nr.18/1991.

Având în vedere considerentele ce preced potrivit art. 41 alin. 5^1 din Legea nr. 7/1996 a cadastrului și publicității imobiliare, republicată cu modificările și completările ulterioare, ” În cazul imobilelor proprietate publică a statului sau a unităților administrativ-teritoriale care nu întrunesc condițiile pentru intabulare prevăzute la alin. (5), se poate dispune înscrierea provizorie a dreptului de proprietate în baza actelor administrative emise cu privire la imobil, în condițiile legii, […]”

Terenul nu face obiectul unor cereri de reconstituire a dreptului de proprietate privată, nu este grevat de sarcini și nu formează obiectul unor litigii.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor art. 858 și art. 859 din Codul civil, ale art.286 alin.(4) din OUG nr. 57/2019 privind Codul administrativ, cu modificările ulterioare.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, proiectul de hotărâre pentru modificarea Hotărârii Consiliului Local nr. 27/28.01.2021 privind atestarea apartenenței la domeniul privat al municipiului a terenului situat în municipiul Satu Mare, str. Kogălniceanu nr.5 cu propunere de aprobare.

Şef Serviciu

Faur Mihaela

Redactat: Corina Seres/ 2 ex.